APSTIPRINĀTS

 ar Nacionālā kino centra vadītājas 05.12.2019. rīkojumu Nr.70

Grozījumi ar 26.03.2020. rīkojumu Nr.16

**2020. gada KONKURSs**

**LATVIJAS FILMU mārketinga, nozares profesionāļu tālākizglītības**

 **un industrijas pasākumu atbalstam**

**NOLIKUMS**

1. **Konkursa mērķis, vispārīgie jautājumi**
	1. Nolikums nosaka Nacionālā kino centra (turpmāk – Kino centrs) rīkotā konkursa “2020. gada konkurss Latvijas filmu mārketinga, nozares profesionāļu tālākizglītības un industrijas pasākumu atbalstam” (turpmāk – Konkurss) norises un publiskā finansējuma piešķiršanas kārtību. Konkurss tiek rīkots, ievērojot Filmu likumu un Ministru kabineta 2010. gada 12. oktobra noteikumos Nr.975 “Kārtība, kādā Nacionālais kino centrs piešķir publisko finansējumu filmu nozares projektiem” (turpmāk – MK noteikumi Nr.975) noteikto kārtību.
	2. Iepazīties ar Konkursa nolikumu var Kino centrā – Rīgā, Peitavas ielā 10 (tālr. 67358878) vai Kino centra mājaslapā [www.nkc.gov.lv](http://www.nkc.gov.lv).
	3. **Konkursa mērķis ir veicināt Eiropas un Latvijas filmu[[1]](#footnote-1) atpazīstamību, kā arī nozares profesionāļu izaugsmi un konkurētspēju**, **atbalstot sekojošus projektus, kas īstenojami gada laikā no to iesniegšanas konkursā:**
	4. **jaunāko Latvijas pilnmetrāžas filmu[[2]](#footnote-2) mārketinga aktivitātes profesionālai filmu demonstrēšanai (DCP formātā) šī nolikuma 4.pielikumā minētajās kino izrādīšanas vietās visā Latvijā (ne mazāk kā 3 pilsētās un 6 vietās), par katru filmu iesniedzot atsevišķu projektu ne vēlāk kā vienu mēnesi pirms attiecīgās filmas nacionālās pirmizrādes (gadījumos, kad filma nav iepriekš demonstrēta tiešsaistes platformās);**
	5. **jaunāko Latvijas pilnmetrāžas filmu2 mārketinga aktivitātes profesionālai filmu demonstrēšanai tiešsaistes platformās, par katru filmu iesniedzot atsevišķu projektu ne vēlāk kā vienu mēnesi pirms attiecīgās filmas nacionālās pirmizrādes (gadījumos, kad filma nav iepriekš demonstrēta kinoteātros);**
	6. **Latvijas filmu, kas atlasītas konkursa kārtībā, mārketinga aktivitātes to dalībai šī nolikuma 5.pielikumā minētajos starptautiskajos filmu mākslas pasākumos;**
	7. **Latvijas filmu projektu, kas atlasīti konkursa kārtībā, mārketinga aktivitātes to dalībai Eiropas Savienības kultūras atbalsta programmas “Radošā Eiropa” audiovizuālās jomas apakšprogrammas (turpmāk – MEDIA) atbalstītajos filmu projektu tirgos ārvalstīs;**
	8. **Latvijas filmu nozares profesionāļu dalība MEDIA atbalstītajos tālākizglītības kursos un semināros ārvalstīs;**
	9. **tālākizglītības kursu un semināru rīkošana Latvijas filmu nozares profesionāļiem Latvijā;**
	10. **industrijas pasākumu rīkošana starptautisku filmu festivālu ietvaros Latvijā;**
	11. **5.pielikumā minēto starptautisko filmu festivālu oficiālajās programmās iekļauto Eiropas filmu izrādīšana Eiropas Komisijas dibinātā un ES programmas Radošā Eiropa MEDIA atbalstītā Eiropas kinoteātru tīkla *Europa Cinemas* kinoteātros, veicinot auditorijas izglītošanu un izpratnes padziļināšanu par Eiropas kinokultūras vērtībām un kino valodu.**
	12. Konkursa finansējumu veido Kultūras ministrijas apakšprogrammas “Filmu nozare” finansējums **180 000 EUR apmērā.**
	13. Uz Konkursa finansējumu 3.1.punktā minētajiem Latvijas filmu demonstrēšanas projektiem attiecas sekojoši nosacījumi:
	14. pilnībā nacionālām vai Latvijas vairākuma kopražojuma **spēlfilmām un animācijas filmām** mārketinga atbalsts profesionālai filmu demonstrēšanai kinoteātros (DCP formātā) nepārsniedz **9 000 EUR**;
	15. pilnībā nacionālām vai Latvijas vairākuma kopražojuma **dokumentālajām filmām** mārketinga atbalsts profesionālai filmu demonstrēšanai kinoteātros (DCP formātā) nepārsniedz **5 000 EUR;**
	16. visu veidu **Latvijas mazākuma kopražojuma filmām** mārketinga atbalsts profesionālai filmu demonstrēšanai kinoteātros (DCP formātā) nepārsniedz **5 000 EUR**.
	17. **Konkursā neatbalsta realizētus projektus, kā arī projektus, kuriem jau ir piešķirts Kino centra vai Valsts Kultūrkapitāla fonda finansējums.**
	18. Konkursa ietvaros tiek atbalstītas **tikai** sekojošas projekta izmaksu pozīcijas:

7.1. **mārketinga izdevumi filmu demonstrēšanai kinoteātros Latvijā** – iespieddarbi, sludinājumi un informācija dažādos medijos, tekstu autori, treileri, DCP reproducēšana (Kino centra ražošanas atbalstu nesaņēmušām filmām arī DCP izgatavošana), filmas interneta vietne (*landing page*), projekta vadītājs, konsultanti, seansi medijiem un fokusa grupām, kancelejas, pasta un transporta izdevumi (**3.1.punkta projekti**);

7.2. **mārketinga izdevumi filmu pirmizrādīšanai tiešsaistes platformās** – sludinājumi un informācija dažādos medijos, tekstu autori, treileri, filmas interneta vietne (*landing page*), projekta vadītājs, konsultanti, seansi medijiem un fokusa grupām, kancelejas izdevumi (**3.2.punkta projekti**);

7.3. **mārketinga izdevumi filmu dalībai starptautiskos pasākumos** **ārvalstīs** – iespieddarbi, sludinājumi un informācija dažādos medijos, tekstu autori, tulkošana, treileri, konsultanti, seansi medijiem un fokusa grupām, pasta, transporta un viesnīcas izdevumi (**3.3.punkta projekti**);

7.4. **mārketinga izdevumi projektu dalībai MEDIA atbalstītos filmu projektu tirgos** **ārvalstīs** – dalības maksa, iespieddarbi, tekstu autori, treileri, pasta, transporta un viesnīcas izdevumi (**3.4.punkta projekti**);

7.5. **dalības izdevumi MEDIA atbalstītos tālākizglītības kursos un semināros ārvalstīs** – dalības maksa, transporta un viesnīcas izdevumi (**3.5.punkta projekti**);

7.6. **izdevumi tālākizglītības kursu, semināru un industrijas pasākumu rīkošanai Latvijā** – projekta vadītāji, pasniedzēji, tulkošana, telpu īre, apskaņošanas un projicēšanas tehnika, kafijas pauzes, iespieddarbi, kancelejas, pasta, transporta un pasniedzēju viesnīcas izdevumi (**3.6. un 3.7.punkta projekti**);

7.7. **izdevumi Latvijas un Eiropas filmu izrādīšanai Eiropas Komisijas dibinātā un ES programmas Radošā Eiropa MEDIA atbalstītā Eiropas kinoteātru tīkla *Europa Cinemas* kinoteātros** – projektu vadītājs, lektori, tulki, iespieddarbi un sludinājumi dažādos medijos, filmu izrādīšanas tiesības un autortiesības, pasta un transporta izdevumi (**3.8.punkta projekti**).

**II. Projektu iesniedzēji, kas var pretendēt uz finansējumu projektu īstenošanai**

1. **Projektu Konkursam var iesniegt sīkie (mikro) komersanti, mazie, vidējie, lielie komersanti un Latvijā reģistrētas biedrības un nodibinājumi. Šī nolikuma 3.1.punktā minētos projektus var iesniegt attiecīgo filmu producējošās kompānijas vai filmu izplatītāji, vai reklāmas aģentūras, kurām ir nodotas attiecīgās tiesības un kuras nepastarpināti nodrošina attiecīgās filmas mārketinga aktivitātes. Šī nolikuma 3.2.-3.4.punktā minētos projektus var iesniegt tikai attiecīgo filmu producējošās kompānijas. Šī nolikuma 3.8. punktā minētos projektus var iesniegt vai nu Europa Cinemas atbalstītie kinoteātri Latvijā, vai arī sīkie (mikro) komersanti, mazie, vidējie, lielie komersanti un Latvijā reģistrētas biedrības un nodibinājumi, kas vienojušies ar Europa Cinemas atbalstīto kinoteātri par sadarbību projekta ietvaros.**
2. Uz finansējumu nevar pretendēt, ja:
	1. projekta iesniedzējs pasludināts par maksātnespējīgu, atrodas likvidācijas procesā, tā saimnieciskā darbība ir apturēta vai pārtraukta, ir uzsākta tiesvedība par projekta iesniedzēja bankrotu;
	2. projekta iesniedzējam projekta iesniegšanas dienā ir nodokļu parādi un valsts sociālās apdrošināšanas obligāto iemaksu parādi saskaņā ar normatīvajiem aktiem;
	3. projekta iesniedzējs nav izpildījis saistības, kas izriet no iepriekš ar Kino centru noslēgtajiem finansēšanas līgumiem, t.sk. gada laikā pēc filmas, kura saņēmusi publisko finansējumu, pabeigšanas nav nodevis to Latvijas Nacionālajam arhīvam saskaņā ar Filmu likuma 4.panta 1.daļu (ja attiecināms);
	4. projektu iesniedz raidorganizācija;
	5. vairāk nekā 25% projekta iesniedzēja pamatkapitāla vai balsstiesību pieder valstij vai pašvaldībai, raidorganizācijai vai valsts vai pašvaldību kapitālsabiedrībām.

**III. Projekta sagatavošana un iesniegšana**

1. **Projektu sagatavo datorrakstā latviešu valodā. Iesniedzot projektu papīra formā, tā lapām jābūt cauršūtām un secīgi sanumurētām, ņemot vērā, ka pirmā lapa ir pieteikuma veidlapa. Lapas nedrīkst būt ieliktas atsevišķos plastikāta vāciņos, projektu noformēšanai nedrīkst izmantot iesiešanu ar spirāli, brošēšanu, laminēšanu un termoiesiešanu.**
2. **Projekta saturs/ iesniedzamie dokumenti**:
	1. aizpildīta projekta iesnieguma veidlapa (šī nolikuma 1.pielikums), ko parakstījusi projekta iesniedzēja amatpersona, vai īpaši tam pilnvarota persona – tādā gadījumā jāiesniedz pilnvaras oriģināls vai normatīvajos aktos noteiktā kārtībā apliecināta kopija (**visi projekti**);
	2. attiecīgo tiesību nodošanas apliecinājums (ja projektu iesniedz izplatītājs vai reklāmas aģentūra), filmas izplatīšanas/mārketinga stratēģija līdz 3 lapām (neskaitot vizuālos pielikumus); plānoto izrādīšanas vietu saraksts un apstiprinājumi par filmas demonstrēšanu; projekta norises grafiks; norāde uz elektronisko adresi, kurā filma pieejama ar straumēšanas (*streaming*) funkcionalitāti (**3.1.punkta projekti**);
	3. filmas izrādīšanai izvēlētās tiešsaistes platformas nosaukums un izvēles pamatojums; filmas mārketinga stratēģija līdz 3 lapām (neskaitot vizuālos pielikumus); projekta norises grafiks; norāde uz elektronisko adresi, kurā filma pieejama ar straumēšanas (*streaming*) funkcionalitāti (**3.2. punkta projekti**);
	4. apstiprinājums no festivāla organizatoriem par filmas dalību attiecīgajā festivālā, detalizēts marketinga aktivitāšu apraksts; norāde uz elektronisko adresi, kurā filma pieejama ar straumēšanas (*streaming*) funkcionalitāti (**3.3.punkta projekti**);
	5. apstiprinājums no filmu projektu tirgus organizatoriem par projekta dalību attiecīgajā pasākumā, filmu projektu tirgus apraksts un tā apmeklēšanas pamatojums (**3.4.punkta projekti**);
	6. apstiprinājums no kursu/semināra organizatoriem par dalību attiecīgajā pasākumā (klātienes apmeklējuma gadījumā), kursu/semināru apraksts un to apmeklēšanas pamatojums (**3.5.punkta projekti**);
	7. plānotā pasākuma detalizēts apraksts, tā organizēšanas pamatojums, pasākuma norises grafiks, apstiprinājums no pasniedzējiem par piedalīšanos pasākumā (**3.6., 3.7.punkta projekti**);
	8. plānotā pasākuma detalizēts apraksts (iekļaujot filmu programmu) un norises grafiks, tā organizēšanas pamatojums, mārketinga aktivitāšu apraksts, apstiprinājums no lektoriem par piedalīšanos pasākumā, apstiprinājums no filmu tiesību turētājiem (filmu izplatītājiem) par filmu demonstrēšanu, parakstīta vienošanās ar kinoteātri par sadarbību projekta ietvaros, **ja iesniedzējs nav pats kinoteātris** (**3.8.punkta projekti**);
	9. ziņas par projekta veicējiem, kā arī iesniedzēja pieredzi (**visi projekti**);
	10. detalizēta projekta kopējo izmaksu tāme (**visi projekti**) (sastādīta atbilstoši Latvijas Republikas nodokļu likumdošanai), kurā atsevišķi jānorāda Konkursā pieprasītā summa un tās sadalījums pa pozīcijām, kā arī citi iespējamie finanšu avoti un iespējamie ieņēmumi, projekta realizācijai jau esošie finanšu un materiālie resursi, kā arī informācija par nepieciešamo un par jau piesaistīto līdzfinansējumu un tā apmēru. Tāmē nedrīkst iekļaut tādas tāmes pozīcijas (piemēram, „Citi izdevumi”, „Neparedzētie izdevumi” u.tml.), kurās nav norādīts konkrēts izdevumu veids.

**Tāmes paraugs**

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr.****p.k.** | **Izmaksu** **pozīcijas nosaukums** | **Kopējā pozīcijas summa****EUR** | **Summas aprēķins** (ja attiecināms) | **Pašfinansējums****EUR** | **Līdzfinansējums****EUR** | **Līdzfinansējuma avots**(norādīt arīplānots vai apstiprināts) | **Pieprasīts Kino centrā****EUR** |

1. **Projektu iesniegšanas termiņš visiem projektu veidiem ir atvērts līdz 2020. gada 30. novembra plkst.12:00. Nolikuma 3.1. un 3.2. punktā minētos projektus (mārketinga izdevumi filmu demonstrēšanai kinoteātros Latvijā vai mārketinga aktivitātes profesionālai filmu demonstrēšanai tiešsaistes platformās)** **ir jāiesniedz ne vēlāk kā 1 mēnesi pirms attiecīgās filmas nacionālās pirmizrādes datuma, 3.6. un 3.7.punktos minētos projektus (kursi/semināri un industrijas pasākumi Latvijā) ir jāiesniedz ne vēlāk kā 2 mēnešus pirms attiecīgā pasākuma norises laika.**
2. Projektu noteiktā termiņā iesniedz vienā no šādiem veidiem:
	1. **papīra formā** **vienā eksemplārā**, iesniedzot personīgi Kino centrā Rīgā, Peitavas ielā 10 (tālr. 67358878) vai nosūtot pa pastu uz minēto Kino centra adresi;
	2. **elektroniska dokumenta formā** atbilstoši normatīvajiem aktiem par elektronisko dokumentu noformēšanu (dokumentam jābūt parakstītam ar drošu elektronisko parakstu), kas tiek nosūtīts uz e-pasta adresi nkc@nkc.gov.lv.
3. Neatkarīgi no Konkursa rezultātiem Kino centrs uzglabā elektroniska dokumenta formā iesniegto projektu, kā arī papīra formā iesniegto projektu. Konkursā neatbalstīta projekta gadījumā eksemplārs tiek uzglabāts 5 (piecus) gadus no projekta iesniegšanas datuma.

**IV. Projektu vērtēšana**

1. Projektus vērtē Kino centrs un Kino centra izveidota pastāvīgā Citu filmu nozares projektu ekspertu komisija (turpmāk – Komisija), kas darbojas saskaņā ar Kino centra apstiprinātu nolikumu. Komisijai ir tiesības projektu vērtēšanā pieaicināt speciālistus ar padomdevēja tiesībām, kuriem ir zināšanas vai darba iemaņas filmu nozarē un kuri nepārstāv projektu iesniedzēju intereses.
2. Vispārējā kārtībā **projektu izvērtēšana notiek reizi kalendārajā mēnesī pēc 1.datuma, izvērtējot iepriekšējā mēnesī iesniegtos projektus.** Izņēmuma gadījumos, ja 3.3. - 3.5. punktos norādīto projektu iesniedzēji dalības apstiprinājumu saņēmuši pēc attiecīgā mēneša 1.datuma, bet pasākuma norise plānota līdz nākamā mēneša 15.datumam, Komisija minētos projektus izskata ārkārtas sēdē.
3. Kino centrs 20 dienu laikā pēc katra mēneša 1.datuma (16.punktā minētajos izņēmuma gadījumos – 20 dienu laikā pēc projektu iesniegšanas) veic projekta un projekta iesniedzēja vērtēšanu atbilstoši 2.pielikumā norādītajiem administratīvās atbilstības vērtēšanas kritērijiem, izņemot 2.pielikumā norādīto 2.4., 2.9. un 2.10.kritēriju, kuru vērtējumā Kino centrs norāda - nav attiecināms:
	1. ja projekta iesniedzējs vai projekts 2.pielikumā norādītajos 1.1. – 1.6. un 2.1., 2.2., 2.3. un 2.5. atbilstības kritērijos saņēmis vismaz vienu vērtējumu „Nē”, Kino centrs pieņem lēmumu par projekta neatbilstību administratīvās atbilstības vērtēšanas kritērijiem un atteikumu piešķirt finansējumu;
	2. ja projekts vienā vai vairākos 2. pielikuma 2.6. – 2.9. atbilstības kritērijos saņēmis vērtējumu „Nē”, Kino centrs projekta iesniedzējam nosūta (pa pastu vai uz projekta iesniedzēja norādīto e-pasta adresi) rakstisku pieprasījumu 7 (septiņu) darbdienu laikā no pieprasījuma nosūtīšanas precizēt projektu vai iesniegt Kino centrā papildu informāciju. Pēc pieprasītās informācijas saņemšanas Kino centrs atkārtoti vērtē projekta atbilstību 2.pielikuma 2.6. – 2.9. atbilstības kritērijiem. Ja pēc atkārtotas vērtēšanas projekts 2.pielikuma 2.6. – 2.9. atbilstības kritērijos saņēmis vismaz vienu vērtējumu „Nē” vai projekta iesniedzējs noteiktajā termiņā neiesniedz pieprasīto papildu informāciju, Kino centrs pieņem lēmumu par projekta neatbilstību administratīvās atbilstības vērtēšanas kritērijiem un atteikumu piešķirt finansējumu.
4. Ja projekts atbilst visiem administratīvās atbilstības vērtēšanas kritērijiem, to turpina izvērtēt Komisija, nosakot projekta atbilstību 3.pielikumā norādītajiem projekta kvalitātes vērtēšanas kritērijiem pēc 3.pielikumā norādītās vērtēšanas metodikas. Projekta gala vērtējums ir visu Komisijas locekļu kopējais vidējais punktu skaits. Komisija iesaka piešķirt finansējumu to projektu īstenošanai, kuri ieguvuši augstāku vērtējumu atbilstoši kvalitātes vērtēšanas kritērijiem, ievērojot pieejamo Konkursa finansējumu. **Ja projekts kvalitātes kritēriju vērtējumā ieguvis mazāk kā 70% jeb 16,8 punktus no maksimāli iespējamā punktu skaita (24), komisija sniedz atzinumu par atteikumu piešķirt finansējumu projektam.**
5. Ievērojot Komisijas sniegto atzinumu, Kino centra vadītājs ne vēlāk kā līdz nākamā mēneša 1.datumam pieņem lēmumu par finansējuma piešķiršanu projekta atbalstīšanai vai atteikumu piešķirt finansējumu, kuru paziņo projekta iesniedzējam. Kino centra vadītājs objektīvu iemeslu dēļ var pagarināt lēmuma pieņemšanas termiņu saskaņā ar Administratīvā procesa likuma 64.panta otro daļu. Paziņojumu par Konkursa rezultātiem publicē Kino centra mājas lapā [www.nkc.gov.lv](http://www.nkc.gov.lv)**.**
6. Gadījumā, ja Konkursa finansējums tiek sadalīts vēl pirms šī nolikuma 11.punktā norādītā projektu iesniegšanas beigu termiņa (2020. gada 30. novembris), Kino centrs oficiālajā izdevumā “Latvijas Vēstnesis”, kā arī savā mājas lapā [www.nkc.gov.lv](http://www.nkc.gov.lv) publicē paziņojumu par Konkursa pārtraukšanu**.**

**V. Finansēšanas līguma noslēgšana**

1. Kino centrs mēneša laikā pēc lēmuma pieņemšanas par finansējuma piešķiršanu projekta atbalstīšanai, noslēdz ar projekta iesniedzēju finansēšanas līgumu par projekta īstenošanu. Kino centrs pieprasa no projektu iesniedzēja finansēšanas līguma sagatavošanai un uzraudzībai nepieciešamos dokumentus (piemēram, piešķirtā finansējuma izlietojuma tāmi, darbu grafikus, finansēšanas plānu).
2. Piešķirtā finansējuma saņemšanai un attiecīgo projekta īstenošanas izdevumu veikšanai projekta iesniedzējam jāatver norēķinu konts Valsts kasē.
3. Ja finansēšanas līgums par projekta īstenošanu netiek noslēgts noteiktajā termiņā, Kino centrs atceļ lēmumu par finansējuma piešķiršanu projekta atbalstīšanai.
4. Projekta īstenošana un Kino centra veiktā projekta īstenošanas uzraudzība tiek veikta saskaņā ar MK noteikumu Nr.975 VII sadaļā noteikto kārtību un noslēgto finansēšanas līgumu.

**1.PIELIKUMS**

# 2020. gada KONKURSs LATVIJAS FILMU mārketinga, nozares profesionāļu

# tālākizglītības un industrijas pasākumu atbalstam

# Projekta iesnieguma VEIdlapa

|  |  |
| --- | --- |
| **PROJEKTA NOSAUKUMS**  |  |
| **PROJEKTA MĒRĶIS (atzīmēt attiecīgo):** |
| **Filmas mārketings izrādīšanai Latvijā (nolikuma 3.1. punkts)** |  |  |
| **Filmas mārketings Latvijas filmu pirmizrādīšanai tiešsaistes platformās (nolikuma 3.2. punkts)** |  |  |
| **Filmas mārketings dalībai starptautiskos filmu mākslas pasākumos (nolikuma 3.3. punkts)** |  |  |
| **Filmas projekta dalība MEDIA atbalstītos tirgos ārvalstīs (nolikuma 3.4. punkts)** |  |  |
| **Nozares profesionāļu dalība MEDIA atbalstītos kursos ārvalstīs (nolikuma 3.5. punkts)** |  |  |
| **Tālākizglītības kursu rīkošana nozares profesionāļiem Latvijā (nolikuma 3.6. punkts)** |  |  |
| **Industrijas pasākumu rīkošana Latvijā (nolikuma 3.7. punkts)** |  |  |
| **Eiropas un Latvijas filmu izrādīšana *Europa Cinemas* kinoteātros (nolikuma 3.8. punkts)** |  |  |

|  |  |
| --- | --- |
| **PROJEKTA IESNIEDZĒJS (juridiska persona)** |  |
| **nosaukums** |  |
| **Nodokļu maksātāja reģistrācijas numurs** |  |
| **Vadītājs (vārds, uzvārds)** |  |
| **Vadītāja amats** |  |
| **Juridiskā adrese** |  | **LV-** |
| **Faktiskā adrese** **(ja atšķiras no juridiskās adreses)** |  | **LV-** |
| **Tālrunis**  |  | **E-pasts** |  |
| **Projekta iesniedzēja (juridiskās personas) e-adrese** (**izmantota oficiālajai saziņai, lēmuma nosūtīšanai)** |  |
|  |  |  |  |  |  |  |  |  |
|  |  | **Datums** | **Mēnesis** | **Gads** |  | **Datums** | **Mēnesis** | **Gads** |
| **PROJEKTA ĪSTENOŠANAS TERMIŅI** | **no** |  |  |  | **līdz** |  |  |  |
| **PROJEKTA KOPĒJĀS IZMAKSAS** | **EUR** |  |  |
| **PIEPRASĪTAIS FINANSĒJUMS un TĀ MĒRĶIS** | **EUR** |  |  |
|  |
| **Projekta vadītājS (vārds, uzvārds)** |  |
| **Tālrunis**  |  | **E-pasts** |  |

|  |
| --- |
| **Piekrītu visām projektu konkursa nolikumā noteiktajām prasībām un ar parakstu apliecinu, ka:** **1) ir ievērotas Latvijas Republikas normatīvo aktu (t.sk., Autortiesību likuma) prasības;****2) šajā veidlapā un iesniegtajā projektā norādītās ziņas ir patiesas.****3) projekta iesniedzējam projekta iesniegšanas dienā nav nodokļu un valsts sociālās**  **apdrošināšanas obligāto iemaksu parādu.****4)piekrītu NKC nodoto fizisko personas datu izmantošanai projekta vērtēšanas un uzraudzības nolūkos** |

|  |  |  |  |  |
| --- | --- | --- | --- | --- |
|  |  |  |  |  |
| **Datums** | **Mēnesis** | **Gads** |  | **Projekta iesniedzēja vadītāja vārds, uzvārds un paraksts** |  |

**2.PIELIKUMS**

#### Administratīvās atbilstības vērtēšanas kritēriji

**1. Projekta iesniedzēja atbilstības kritēriji**

|  |  |  |  |
| --- | --- | --- | --- |
| **Nr.p.k.** | **Kritērijs** | **Jā** | **Nē** |
| **1.1.** | **Projekta iesniedzējs atbilst Ministru kabineta 2010. gada 12. oktobra noteikumu Nr.975 "Kārtība, kādā Nacionālais kino centrs piešķir publisko finansējumu filmu nozares projektiem" (turpmāk – noteikumi) 4.punktā minētajiem nosacījumiem, Latvijas filmas veidošanas projekta iesniedzējs atbilst Filmu likuma 8. panta trešajā daļā minētajiem nosacījumiem** |  |  |
| **1.2.** | **Projekta iesniedzējam nav nodokļu parādu un valsts sociālās apdrošināšanas obligāto iemaksu parādu[[3]](#footnote-3)** |  |  |
| **1.3.** | **Projekta iesniedzējs neatbilst grūtībās nonākuša komersanta pazīmēm, kas noteiktas regulas Nr. 651/2014 2. panta 18. punktā[[4]](#footnote-4)** |  |  |
| **1.4.** | **Projekta iesniedzējs ir izpildījis saistības, kuras izriet no iepriekš ar Kino centru noslēgtajiem finansēšanas līgumiem par projektu īstenošanu, tai skaitā saskaņā ar Filmu likuma 4. panta pirmo daļu gada laikā pēc publisko finansējumu saņēmušās filmas pabeigšanas ir nodevis Latvijas Nacionālajam arhīvam filmas oriģinālu vai filmas kopiju tādā formātā, kas ļauj iegūt filmas oriģināla kvalitāti** |  |  |
| **1.5.** | **Projekta iesniedzējs nav raidorganizācija** |  |  |
| **1.6.** | **Vairāk nekā 25 % no projekta iesniedzēja pamatkapitāla vai balsstiesību nepieder valstij vai pašvaldībai, raidorganizācijai vai valsts vai pašvaldību kapitālsabiedrībām** |  |  |

**2. Projekta atbilstības kritēriji**

|  |  |  |  |
| --- | --- | --- | --- |
| **Nr.p.k.** | **Kritērijs** | **Jā** | **Nē** |
| **2.1.** | **Projekts ir iesniegts noteiktajā termiņā** |  |  |
| **2.2.** | **Projekts attiecas uz projektu konkursa mērķi saskaņā ar nolikumu** |  |  |
| **2.3.** | **Projekts ir Latvijas filma saskaņā ar Filmu likuma 3. panta 1. punktu** |  |
| **2.4.** | **Latvijas spēlfilmas vai dokumentālo filmas veidošanas projekts atbilst noteikumu 16.punktā minētajiem nosacījumiem** |  Nav attiecināms   |
| **2.5.** | **Projekts atbilst noteikumu 17.punktā minētajiem nosacījumiem** |   |   |
| **2.6.** | **Projekta iesnieguma veidlapa ir pilnībā aizpildīta, un to ir parakstījusi projekta iesniedzēja amatpersona vai pilnvarota persona** |   |   |
| **2.7.** | **Ir ievērotas noteiktās prasības attiecībā uz projekta noformējumu, eksemplāru (kopiju) skaitu, iesniegšanas veidu** |   |   |
| **2.8.** | **Ir iesniegti visi nepieciešamie dokumenti** |   |   |
| **2.9.** | **Projektā pieprasītais finansējuma apmērs atbilst nolikumā noteiktajam finansējuma apmēram (ja attiecināms)** |   |   |
| **2.10.** | **Latvijas filmas veidošanas projekta atbilstība noteikumu 6.punktā minētajiem nosacījumiem** |  Nav attiecināms  |
| **2.11.** | **Projektā norādītais līdzfinansējuma apmērs nav mazāks par nolikumā noteikto līdzfinansējuma apmēru (ja attiecināms)** |  Nav attiecināms  |

**3.PIELIKUMS**

**Projekta kvalitātes vērtēšanas kritēriji un vērtēšanas metodika**

|  |  |  |
| --- | --- | --- |
| **Kritērijs** | **Tiek vērtēts** | **Punktu vērtējums par katru no kritērijiem:**  |
| **Projekta nozīmīgums un aktualitāte**  | **Projekta nozīmīgums un aktualitāte** | **Vāji – 1****Viduvēji – 2****Labi – 3****Izcili – 4** |
| **Projekta mākslinieciskā kvalitāte**  | **Projekta idejas kopējā kvalitāte, kā arī projekta satura izklāsts, piedāvājot loģisku un racionālu skaidrojumu par šīs idejas realizēšanas nepieciešamību** |
| **Projekta profesionālā kvalitāte**  | **Projektam nepieciešamo finanšu līdzekļu piesaistes stratēģija, kā arī plānoto aktivitāšu stratēģija un tās pamatojums saistībā ar konkursa mērķi** |
| **Projekta finanšu, laika un darbības plāna samērojamība**  | **Projekta tāmes un kalendārā grafika atbilstība projekta specifikai, kā arī projekta izmaksu atbilstība konkursa finansējumam** |
| **Projekta iesniedzēja iepriekšējā pieredze un kompetence**  | **Projekta iesniedzēja iepriek­šējā pieredze līdzvērtīgu projektu īstenošanā, kā arī iepriekšējo projektu vēsture Kino centrā** |
| **Projekta autoru iepriekšējā pieredze un kompetence**  | **Projekta radošās un (vai) tehniskās komandas, tai skaitā projekta vadītāja, kvalifikācija un pieredze** |
|  | **Kopējais iespējamais punktu skaits projektam** | **24** |

**4.PIELIKUMS**

**Saraksts ar DCP aprīkotajām kino izrādīšanas vietām Latvijā *(alfabētiski pēc pilsētām)***

|  |  |  |
| --- | --- | --- |
| ***Nr.p.k.*** | ***Nosaukums*** | ***Vieta*** |
|  | Vidzemes koncertzāle | **Cēsis** |
|  | Silver Screen Cinema | **Daugavpils** |
|  | Jēkabpils “Kino mītne” | **Jēkabpils** |
|  | Star Cinema Jūrmala | **Jūrmala** |
|  | Kuldīgas Kultūras centrs | **Kuldīga** |
|  | Balle | **Liepāja** |
|  | Madonas pilsētas kultūras nams | **Madona** |
|  | Ogres novada kultūras centrs | **Ogre** |
|  | Silver Screen Cinema  | **Rēzekne** |
|  | Cinamon | **Rīga** |
|  | K.Suns | **Rīga** |
|  | Kino Citadele | **Rīga** |
|  | Apollo Kino | **Rīga** |
|  | Kino Māja | **Rīga** |
|  | Latvijas Nacionālā bibliotēka | **Rīga** |
|  | Multikino | **Rīga** |
|  | Splendid Palace | **Rīga** |
|  | Lora | **Sigulda** |
|  | Smiltenes kino | **Smiltene** |
|  | Auseklis | **Talsi** |
|  | Talsu novada kultūras, sporta un tūrisma centrs | **Talsi** |
|  | Tukuma pilsētas Kultūras nams | **Tukums** |
|  | Gaisma | **Valmiera** |
|  | Rio | **Ventspils** |

**5.PIELIKUMS**

**Nozīmīgu starptautisko kinofestivālu un nomināciju saraksts *(alfabētiski)***

Amerikas filmu institūta dokumentālo filmu festivāls (*AFI Docs*)

Amsterdamas starptautiskais dokumentālo filmu festivāls (*International Documentary Festival Amsterdam*)

Anesī starptautiskais animācijas filmu festivāls (*Festival international du film d'animation à Annecy*)

Anima Mundi (*Anima Mundi: International Animation Festival of Brazil*)

Berlīnes starptautiskais filmu festivāls (*Internationale Filmfestspiele Berlin*)

Bilbao starptautiskais dokumentālo un īsfilmu festivāls (*International Festival of Documentary and Short Film of Bilbao*)

Čikāgas starptautiskais bērnu filmu festivāls (*Chicago International Children’s Film Festival*)

Eiropas Kino akadēmijas nominācija/balva (*European Film Academy Awards*)

Gēteborgas starptautiskais filmu festivāls (*Goeteborg International Film Festival*)

Goas Indijas starptautiskais filmu festivāls (*International Film Festival of India, Goa*)

Hirosimas starptautiskais animācijas filmu festivāls (*Hiroshima International Animation Festival*)

Hollandes animācijas filmu festivāls (*Holland Animation Film Festival*)

Hot Docs (*Hot Docs:* *Toronto International Documentary Film Festival*)

Jamagatas starptautiskais dokumentālo filmu festivāls (*Yamagata International Documentary Film Festival*)

Kairasstarptautiskais filmu festivāls (*Cairo International Film Festival*)

Kannu starptautiskais filmu festivāls (*Festival de Cannes*)

Karlovivaru starptautiskais filmu festivāls (*Karlovy Vary International Film Festival*)

Klermonferānas starptautiskais īsfilmu festivāls (*Festival du Court-Métrage de Clermont-Ferrand*)

Krakovas filmu festivāls (*Krakow Film Festival*)

Leipcigas starptautiskais dokumentālo un animācijas filmu festivāls (*International Leipzig Festival for Documentary and Animated Film*)

Lībekas filmu dienas (*Nordic Filmdays Lübeck*)

Lokarno starptautiskais filmu festivāls (*Locarno International Film Festival*)

Londonas filmu festivāls (*BFI London Film Festival*)

Mar del Plata starptautiskais filmu festivāls (*Festival Internacional de cine Mar del Plata*)

Maskavas starptautiskais filmu festivāls (*Moscow International Film Festival*)

Monreālas filmu festivāls (*Festival du film de Montreal*)

Nionasstarptautiskais filmu festivāls *Visions de Reel* (*Vision de Reel - Festival international de cinema*)

Oberhauzenas starptautiskais īsfilmu festivāls (*Internationale Kurzfilmtage Oberhausen*)

Otavas starptautiskais animācijas filmu festivāls (*Ottawa International Animation Festival*)

Romas starptautiskais filmu festivāls (*Festival Internacionale del Film di Roma*)

Roterdamas starptautiskais filmu festivāls (*International Film Festival Rotterdam*)

Sandensas filmu festivāls (*Sundance Film Festival*)

Sanktpēterburgas starptautiskais filmu festivāls (*Message To Man International Film Festival*)

Sansebastianas starptautiskais filmu festivāls (*Festival Internacional de Cine de Donostia-San Sebastian*)

Šefīldas dokumentālo filmu festivāls (*Sheffield Doc/Fest*)

Seulas animācijas filmu festivāls (*SICAF Int. Cartoon & Animation Festival*)

Šanhajas starptautiskais filmu festivāls (*Shanghai International Film & TV Festival*)

Štutgartes animācijas filmu festivāls (*Internationales Trickfilm Festival Stuttgart*)

Tamperes starptautiskais īsfilmu festivāls (*Tampere International Short Film Festival*)

Tallinas starptautiskais filmu festivāls (*Tallinn Black Nights Film Festival*)

Tokijas starptautiskais filmu festivāls (*[Tokyo International Film Festival](http://www.ffm-montreal.org/)*)

Toronto starptautiskais filmu festivāls (Toronto International Film Festival)

Varšavas starptautiskais filmu festivāls (Warsaw International Film Festival)

Venēcijas starptautiskais filmu festivāls (*la Biennale di Venezia, Mostra Internazionale d’Arte Cinematografica*)

Viļņas starptautiskais filmu festivāls Kino pavasaris (*Vilnius International Film Festival Kino Pavasaris*)

Viennale - Vīnes starptautiskais filmu festivāls (*Viennale, Vienna International Film Festival*)

Zagrebas pasaules animācijas filmu festivāls (Zagreb World Festival of Animated Films)

1. Saskaņā ar Filmu likuma 3. panta 1.daļas nosacījumiem par Latvijas filmu uzskatāma filma, kuru producē normatīvajos aktos noteiktajā kārtībā Kino centrā reģistrēts Latvijas filmu producents un kurā veidotāju galvenajā radošajā komandā vismaz viens loceklis (režisors, scenārija autors, komponists, filmas mākslinieks, animācijas mākslinieks, operators) ir Latvijas pilsonis vai Latvijas nepilsonis, vai persona, kura saņēmusi pastāvīgās uzturēšanās atļauju Latvijā. [↑](#footnote-ref-1)
2. Jaunākās Latvijas pilnmetrāžas filmas šī Konkursa izpratnē ir Latvijas filmas, kuru ilgums ir ne mazāk par 65 minūtēm un kuru izplatīšana paredzēta 2020. un 2021. gadā, nacionālās pirmizrādes plānojot ne vēlāk kā līdz 2021. gada 1.martam. [↑](#footnote-ref-2)
3. Kino centrs pārbauda pretendenta nodokļu parāda neesamību Valsts ieņēmumu dienesta administrētajā nodokļu (nodevu) parādnieku datubāzē <https://www6.vid.gov.lv/> [↑](#footnote-ref-3)
4. Kino centrs pārbauda informāciju Valsts ieņēmumu dienesta un Uzņēmumu reģistra datu bāzēs [↑](#footnote-ref-4)